**Kajaanin Latu ry Toimintakertomus 2013**

**1. Yleistä**

Vuosi 2013 oli yhdistyksen 41. toimintavuosi. Kertomusvuonna Kajaanin Latu on innostanut jäseniään ja muitakin kansalaisia liikunnan pariin Suomen Ladun tavoitteiden mukaan. Asennoidutaan liikuntaan mahdollisimman matalan kynnyksen vaatimuksilla ja helpotetaan osallistumista tapahtumiin. Hiihto, lumikenkäily ja sauvakävely, kävellen retkeily sekä pyöräily ovatkin aktivoineet kainuulaisia liikkumisen piiriin.

**2. Johtokunta**

Osallistunut kokouksiin

Kirsi Kilpeläinen puheenjohtaja 7 kertaa

Paavo Kankkunen varapuheenjohtaja 6 ”

Atso Lammassaari sihteeri 7 ”

Hilkka Kärnä jäsen 5 ”

Mauri Piiroinen jäsen 6 ”

Leila Vähärautio jäsen 6 ”

Raimo Löhönen jäsen 6 ”

Eeva Oikarinen taloudenhoitaja 1 ”

**3. Kokoukset**

Kertomusvuonna edustajamme osallistuivat Suomen Ladun molempiin liittokokouksiin: Keväällä Tikkurilassa oli Atso Lammassaari ja syksyllä Vuokatissa Kirsi Kilpeläinen, Hilkka Kärnä, Atso Lammassaari ja Pekka Jaakola.

Yhdistyksemme kevätkokous oli Raatihuoneella 19.3. Osanottajia oli 17 ja syyskokous 30.10. Ravintola Wanha Teppanassa. Osanottajia oli 32.

Johtokunnan kokouksia oli toimintavuonna 7 ja osallistuminen oli aktiivista.

**4. Jäsenistö**

Yhdistyksen jäsenmäärä kertomusvuoden alussa oli 410 ja lopussa 430. Uusia jäseniä liittyi 20. Enemmistö jäsenistä on yli 50 vuotiaita, alle 19-vuotiaiden osuus on vähäinen.

**5. Mustan maja**

Maja on ollut maksutta yhdistyksemme käytössä kaupungin ”herrasmiespäätöksellä” monia vuosia. Kun jäsenten ikä on karttunut ja majan käyttö lähes loppunut, yhdistyksen vuosikokouksessa päätettiin luovuttaa maja takaisin kaupungin hallintaan. Mustan maja tyhjennettiin talkoilla yhdistyksen tavaroista ja majan avaimet luovutettiin 11.11.2013 Kajaanin kaupungin liikuntatoimelle.

**6. Talkootoiminta**

Alkuaan yhdistyksemme toiminta on perustunut suurelta osin talkootyöhön, johon on osallistuttu suurin joukoin. Maailma muuttuu ja yhdistyksen toimintaa on muokattava sen mukaan. Talkoisiin osallistujien joukko on koko ajan pienentynyt. Vuositiedotteen postitukseen osallistuivat Eeva Oikarinen ja Hilkka Kärnä. Toukokuussa järjestetyn pyöräilytapahtuman järjestelyissä olivat mukana Arvo ja Paula Määttä, Anneli Piirainen, Heikki Kemppainen ja Atso Lammassaari. Mustan majan tyhjennysjoukko 9.11. oli seuraava: Paavo Kankkunen, Arvo ja Paula Määttä, Hilkka Kärnä, Alpo Rautiainen, Anneli Piirainen, Heikki Kemppainen ja Atso Lammassaari .

Lumikenkäreittien suunnitteluun ja merkitsemiseen ovat osallistuneet aktiivisesti Kirs i Kilpeläinen ja Matti Väisänen. Talkootyötunteja on vuoden aikana kertynyt noin 138 tuntia, joista lumikenkäilyreittitalkoitten osuus on noin 100 tuntia.

**7. Varsinainen toiminta 2013**

***25. ja 26.1. Älä eksy ja tiedä missä olet – GPS-paikantimen käyttökoulutusta ja tutustumista* *geokätkentään***  yhteistyössä Kaukametsän opiston kanssa. Opettajana Vuokatin Ladusta Aarno ’Aslak’ Peltonen. Osallistujia 20.

***18.1. Lumikenkäily-ohjaajakurssi*** Siilinjärvellä. Osallistujana Kirsi.

***10.2. Laskiaisen kirkko- ja laturetki Sotkamossa***. Mukana 8 Kajaanin latulaista.

***11.2.*  *Ensimmäiset merkityt lumikenkäilyreitit Kajaanissa valmistuivat – tiedotustilaisuus tiedotusvälineille.*** Mukana paikallislehdet, radio ja paikallistv. Esittelijöinä Matti Väisänen ja Kirsi Kilpeläinen.

***22.2. Kuutamohiihto Rehjaan*** hiihdettiin revontulien ja kuun loisteessa. Osallistujia 41.

***23.2. Lumikenkäretki Maaselän Etappiin***. Vuokatin Latu hoiti käytännön hommat , Yhdessä vaelsimme, saunoimme ja söimme seisovasta pöydästä emännän tuotoksia. Kajaanilaisia mukana 11.

***2.-3.3. Suunniteltu hiihtovaellus Martinselkoselle*** ei toteutunut osallistujien vähyyden takia.

***13.3. Lumikenkäily tutuksi –ilta Kajaani-hallilla ja Kaupunginlammen maastossa.*** Mukana 24 kaupunkilaista kokeilemassa lumikenkäilyä Kirsin ja Matin opastuksella.

***17. 3. Eino Leino-hiihto Oulujärvellä.*** Melkoisessa pakkasessa hiihdettiin kohti Paltamoa. Vieraanamme Vuokatin latulaisia 6, kajaanilaisia mukana 10.

***19.3. Yhdistyksen vuosikokous*** Raatihuoneella. Yhdistyksemme jäsen Kerttu Lammassaari esitteli aluksi valmistamansa ja Raatihuoneelle lahjoittamansa Vienankarjalaisnukke -näyttelynsä. Elias Lönnrot –seuran puheenjohtaja Lasse Lyytikäinen esitteli rakennuksen ja kertoi historiasta.

***21.3. Urheiluseuroille tiedotustilaisuus kaupungin avustusten hakemisesta***. Atso ja Kirsi olivat mukana valtuustosalissa. Avustusta haettiin ja saatiin 775 euroa.

***30.3. Hiihtoretki Rehja-Rimpilänniemi***. Aurinko paistoi, 3 astetta pakkasta ja tyyni sää. Mukana 21 latulaista.

***6.4.* *Hiihtoretki Ylläksen maisemiin***, jossa hiihtelimme seuraavaan lauantaihin saakka. Sää oli koko ajan mitä hienoin. Aurinko paistoi joka päivä, ainoastaan lähtöpäivänä satoi vettä. Mukana oli 50 osallistujaa, myös Sotkamosta, Suomussalmelta, Paltamosta, Kuhmosta.

***27.4. Tutustumistilaisuus itämaiseen tanssiin, pilates voimisteluun ja joogaan***  Casamba-salilla. Mukana 9 naista ja Atso.

***18.5. Lönnrot-kävely – ja pyöräily Raatihuoneen torilta Paltaniemelle ja takaisin.*** Yhteistyössä Elias Lönnrot – ja Eino Leino –seurojen sekä Kajaanin ammattikorkeakoulun kanssa. Latulaisina huolehdimme mehutarjoilusta Honkakallion taukopaikalla. Hyvä sää, jos kovaa tuulta ei lasketa. Mukana noin 30-40 pyöräilijää.

***26.5. Retki Sotkamon seurakunnan vieraana Hiidenportin maisemiin.*** Retkellä kuultiin Sotkamon kantaattia, mukana kymmenkunta latulaista. Pekka Jaakola toimi eräoppaana Aslakin apuna.

***31.8. Sieniretki Paltamoon ElämyskeskusJättiläisen maahan*** toteutettiin upeassa säässä 40 osallistujan voimin. Sienioppaan Anja Homasen johdolla etsittiin ja tunnistettiin sieniä. Päivän päätteeksi nautittiin herkullinen sieniateria ja tutustuttiin uuteen matkailukohteeseen.

***Syyskuulle suunniteltu ruskavaellus Kolin kansallispuistoon*** ei toteutunut osallistujien vähyyden vuoksi.

***18.- 20.9. Suomen Ladun Syyspäivät ja liittokokous Vuokatissa*.** Perjantaina oli luento ai-heesta **Jokamiehen oikeudet ja velvollisuudet luonnossa.** Erinomainen esitys Suomen Ladun Anne Rautiaisen pitämänä. Luento saadaan uusintana Kajaaniin talvelle 2014! Lauantai-päivän ohjelmassa oli Suomen Ladun ajankohtaisten asioiden esittelyä sekä opastettu käynti Talvivaaran kaivokselle.

**Syysvuosikokouksessa** oli ennätysmäärä 161 osallistujaa. Keväällä Tikkurilassa ennätys 121 osallistujaa.

***Bungy Pump-kävelysauvoja***  pääsimme testaamaan ja käyttämään Kajaanin Intersport –kauppiaan Arto Martinmäen innoittamana. Nämä uudenlaiset kaasujousitetut kävelysauvat tekevät kävelystä sekä tehokkaampaa että miellyttävämpää.

***30.10. Yhdistyksen syysvuosikokous Kainuun Nuotta ry:n Teppana-keskuksessa***. Veli-Matti Karppinen kertoi kokouksen aluksi Kainuun Nuotan toiminnasta. Mukana kokouksessa 32 osallistujaa.

***9.11. Mustan majan tyhjennys***. Vähän nostalgisella mielellä kokoonnuttiin majalle. Ensin pidettiin huutokauppa, jossa Rautiaisen Alpon toimiessa meklarina käytiin läpi yhdistyksen majalle hankkimaa irtaimistoa. Tulot on tuloutettu yhdistyksen tilille. Kun tavarat oli saatu peräkärryihin, katsoimme viimesilmäyksemme tyhjään tupaan, suljimme ovet ja lukitsimme ikkunaluukut ja sitten kukin kotiinsa suremaan.

***30.11. Yhdistyksen pikkujoulujuhla*** järjestettiin ravintola Wanhalla Kerholla. Mukana oli 48 latulaista. Illan aikan musiikkipitoisesta ohjelmasta vastasi Duo Elegia.

**8. Tiedottaminen**

Yhdistyksen toiminnasta on tiedotettu jäsenistölle postissa lähetetyllä vuositiedotteella helmikuun alussa, nettisivulla www.kajaaninlatu.fi , sähköposteilla sekä Koti-Kajaanissa Seurat toimivat –palstalla.

Yhdistyksemme on ollut tiedotusvälineissä hyvin näkyvillä kuluneena vuonna varsinkin uusien, ensimmäisten lumikenkäilyreittien valmistumisen johdosta. Lumikenkäilyreiteistä saimme juttua myös Latu ja Polku –lehteen joulukuussa. Sihteeri Atso on kerännyt lehtileikkeet talteen vuoden aikana.

9. **Talous**

Yhdistyksen tilinpäätös on alijäämäinen -715,36 €.

Johtokunta